যা হোক, মিয়ানমারে গণতন্ত্র প্রতিষ্ঠার আন্দোলনের নেত্রী অং সান সুকির বিগত ভোটে বিপুল ভোটাধিক্য অর্জনের পর থেকে নতুন করে সবার মনে ওই দেশের সব নাগরিকের জন্য মানবাধিকার প্রতিষ্ঠার প্রত্যাশা স্বাভাবিবভাবেই বৃদ্ধি পায়। কিন্তু সে দেশের সংবিধান অনুযায়ী তিনি সার্বিক ক্ষমতায় অধিকারী হতে পারেননি। ক্ষমতার মূল চাবিকাঠি আজো রয়ে গেছে সে দেশের উগ্র সাম্প্রদায়িক সামরিক বাহিনীর হাতে সুকির হাতে নয়। তাই সামরিক বাহিনীর লালিত সাম্প্রদায়িকতার শিকার রোহিঙ্গারাও সাম্প্রদায়িক মনোভাবাপন্ন হয়ে পড়ে। তাদের মধ্যে উগ্রপন্থিরা ‘আরসা’ নামে একটি সন্ত্রাসী মুসলিম উগ্রপন্থি সংগঠনও গড়ে তোলে। এদের লক্ষ্য মিয়ানমারের সামরিক বাহিনীকে প্রতিরোধ করা ও ‘ইসলাম ধর্মের প্রসার’ ঘটানো।